Komatitas

Komatitas – ultramafinė efuzinė magminė uoliena, kurioje mažai SiO2, mažai K2O, mažai Al2O3, ir ypatingai daug MgO, taip pat uoliena turi savitą struktūrą. Šią struktūrą sudaro pailgi, adatiški olivino, kartais pirokseno kristalai. Ši struktūra gavo spinifekso struktūros pavadinimą, pagal panašumą į vieną Australijos augalą Spinifex sericeus. Struktūra susidaro iš peršaldyto lydalo. Aukštos temperatūros masei labai staigiai vėstant, pavyzdžiui, išsiliejimas įvyko po vandeniu.

Uolienos pavadinimas kilo iš Komati upės Pietų Afrikoje. Šioje vietoje 1969 m. buvo atrasta geologų brolių Viljoen'ų.

Kategorija:Magminės uolienos